
Sporočilo za javnost

Slovesna izročitev pogodbe vršilcu dolžnosti direktorja 
javnega podjetja Vodovod sistema B 

Murska Sobota, 12. marec 2014 – Svet ustanoviteljic Javnega podjetja Vodovod sistema B je 21. 02. 2014 sklenil Družbeno pogodbo za ustanovitev Javnega podjetja VODOVOD SISTEMA B d.o.o. in za vršilca dolžnosti (v.d.) direktorja imenoval Boštjana Zvera, dosedanjega strokovnega vodjo projekta izgradnje sistema vodooskrbe Pomurja Sistema B. 

V petek, 07. 03. 2014 je Svet ustanoviteljic obravnaval in potrdil predlog pogodbe o zaposlitvi z  v.d. direktorjem javnega podjetja, isti dan pa je v skladu z 29. členom Odloka o ustanovitvi javnega podjetja Vodovod sistema B d.o.o. (Ur. l. RS 83/2012) predsednik skupščine Bojan Petrijan z Boštjanom Zverom sklenil pogodbo o zaposlitvi.  Danes mu jo je v prisotnosti predsednika Sveta ustanoviteljic, župana Mestne občine Murske Sobote Antona Štihca ter nekaterih članov skupščine oziroma pooblaščencev  slovesno izročil.

Boštjan Zver bo funkcijo začel opravljati 01.04. 2014, sedež javnega podjetja VODOVOD SISTEMA B d.o.o. bo na Kopališki ulici 2 v Murski Soboti. Sicer pa so si Zver in predstavniki občin izmenjali tudi informacije o napredku in poteku projekta izgradnje vodovoda sistema B v posameznih občinah in z zadovoljstvom ugotavljajo, da se projekt izvaja brez večjih zapletov.


Dodatne informacije: 
Vida Lukač
Urad župana 
Mestna občina Murska Sobota 
T: 02 525 16 19, 031 323 555
E: vida.lukac@murska-sobota.si
www.murska-sobota.si/ medijsko-sredisce

